Treba rozlišovať podľa toho, na aké vozidlo sa legislatíva vzťahuje. Kedysi boli zdvihák, rezervné koleso s diskom a kľúč na kolesá nutnosťou, dnes je to trocha inak. Zdvihák patrí medzi povinnú výbavu vozidla, no nevzťahuje sa na vozidlá: s obutou dojazdovou sadou (run flat) pneumatík, ktoré umožňujú prejsť určitú vzdialenosť aj po defekte vďaka špeciálne spevnenej bočnici pneumatiky; ktoré sú vybavené sadou na bezdemontážnu opravu poškodenej pneumatiky; kategórie M2, M3, N2 a N3, ktoré sú vybavené prostriedkami na bezdemontážnu opravu pneumatiky alebo disponujú zmluvou o zabezpečení opravy poškodenej pneumatiky na celom území Slovenskej republiky, nepretržite; typu mestské autobusy, špeciálne nákladné vozidlá alebo vozidlá, ktorých prevádzkovanie je obmedzené na určité územie, v ktorého dosahu sú adekvátne servisné služby prevádzkovateľa na opravu poruchy vozidla.\r